

VLADA REPUBLIKE HRVATSKE

Zagreb, 7. svibnja 2020.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  Predlagatelj: | Ministarstvo vanjskih i europskih poslova |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| Predmet: | Prijedlog zaključka o izvješću o vladavini prava u Republici Hrvatskoj za potrebe izrade Godišnjeg izvješća Europske komisije o vladavini prava u državama članicama Europske unije |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

*PRIJEDLOG*

Na temelju članka 31. stavka 3. Zakona o Vladi Republike Hrvatske (Narodne novine, br. 150/11, 119/14, 93/16 i 116/18), Vlada Republike Hrvatske je na sjednici održanoj \_\_\_\_\_\_\_\_\_\_\_2020. godine donijela

**Z A K L J U Č A K**

1. Usvaja se Izvješće o vladavini prava u Republici Hrvatskoj za potrebe izrade Godišnjeg izvješća Europske komisije o vladavini prava u državama članicama Europske unije, slijedom poziva Europske komisije od 24. ožujka 2020., u tekstu koji je dostavilo Ministarstvo vanjskih i europskih poslova aktom, klase: 018-03/20-05/08, urbroja: 521-I-03-05-20-2, od 6. svibnja 2020. godine.
2. Ministarstvo vanjskih i europskih poslova zadužuje se dostaviti Izvješće iz točke 1. ovoga Zaključka, Europskoj komisiji, uz suglasnost za objavu nacionalnog doprinosa Republike Hrvatske na web-stranicama Europske komisije.

Klasa:

Urbroj:

Zagreb, \_\_\_\_\_\_\_\_ 2020.

 PREDSJEDNIK

 mr. sc. Andrej Plenković

**OBRAZLOŽENJE**

Europska komisija priprema prvo Godišnje izvješće o vladavini prava u državama članicama Europske unije, čija se objava očekuje u jesen 2020. Riječ je o novom mehanizmu izvješćivanja koji se uspostavlja kao dio sveobuhvatnog Europskog mehanizma vladavine prava, čiji su elementi opisani u Komunikaciji Europske komisije od 17. srpnja 2019. pod naslovom „Jačanje vladavine prava u Uniji – nacrt za djelovanje“.

Pismom Povjerenika za pravosuđe Europske komisije upućenim ministru vanjskih i europskih poslova 24. ožujka 2020., Republika Hrvatska pozvana je na dostavu nacionalnog doprinosa kojeg će Europska komisija koristiti, zajedno s informacijama prikupljenim iz drugih izvora, za oblikovanje Godišnjeg izvješća o vladavini prava u državama članicama Europske unije. U tu svrhu Europska komisija pripremila je i državama članicama Europske unije, dostavila upitnik s 43 pitanja koja obuhvaćaju četiri glavna područja koja će biti predmetom Godišnjeg izvješća: pravosudni sustav; okvir za borbu protiv korupcije; pluralizam medija; ostala institucionalna pitanja vezana za podjelu vlasti.

Ministarstvo vanjskih i europskih poslova, koje na poziv EK obavlja ulogu nacionalne kontaktne točke za vladavinu prava, temeljem doprinosa koji su pripremili Ministarstvo pravosuđa, Ministarstvo kulture i Ministarstvo uprave za područja iz svoje nadležnosti, oblikovalo je cjelovit doprinos Republike Hrvatske kojim se odgovara na pitanja Europske komisije.

Ovim Zaključkom stoga se usvaja Izvješće o vladavini prava u Republici Hrvatskoj za potrebe izrade Godišnjeg izvješća Europske komisije o vladavini prava u državama članicama Europske unije.

Također, ovim se Zaključkom, Ministarstvo vanjskih i europskih poslova zadužuje dostaviti Izvješće Europskoj komisiji, uz suglasnost da se nacionalni doprinos objavi na web-stranicama Europske komisije.

Provedba ovoga Zaključka neće iziskivati dodatna sredstava iz Državnog proračuna.